**ОТЧЕТ ЗА ДЕЙНОСТТА НА НЧ”РАЗВИТИЕ 1882” гр.СИМЕОНОВГРАД ЗА 2023 година**

 Изпълнявайки основните цели и задачи на НЧ”Развитие 1882” през 2023 година цялостната ни работата бе свързана с качествено обслужване на потребители на библиотеката, ползотворна работа на художествените колективи към читалището, както и техните изяви на различни сцени. Наред с културните мероприятия проведени в читалището ни, работихме в тясно взаимодействие с училища, културни институти, обществени организации и с други такива извършващи културно – просветна работа.

 **Библиотеката** към НЧ“Развитие 1882“ и през 2023 година работи в насока към задоволяване на информационните, развлекателните и образователни потребности на потребителите. Посредник между информацията и човека със водещи инициативи през изминалата година: специално внимание към постоянното обновяване и обогатяване на библиотечните колекции с традиционни /книжни/ и други носители на информация и активно прилагане на разработените електронни услуги в областта на културата, образованието, информационната грамотност и заетостта.

 Цифровите показатели на библиотеката за 2023 година са:

* библиотечен фонд - 59134 бр.книги
* набавени библиотечни документи –139 бр. книги
* брой на абонираните ПИ – 7
* брой потребители /читатели/ - 493
* от които до 14 години – 231
* брой потребителски /читателски/ посещения – 10673
* заети библиотечни документи и електронни услуги – 10718
* библиографски справки /брой и вид/ - 721 броя /устни/

 Традиционно в началото на всяка календарна година се награждават най-активните ни читатели за предходната година. Наградените читатели за 2023 година: деца до 14 години – Александра Димитрова, Здравко Димитров и Виктория Вълкова получиха Грамота и безплатна читателска карта за 2024 година. От заемна за възрастни- Добринка Велкова, Елена Димитрова и Тоня Димова получиха Грамота и предметни награди. Най-четени детски български автори бяха: Станка Пенчева, Ангел Каралийчев, Елин Пелини и книги –игри /български народни приказки/ - „Дядо вади ряпа” и „Медената питка”. Петте най-четени детски чуждестранни автори – Тони Улф, Антоан дьо Сент-Екзюпери, Анет Тизон, Кристин Шулд и Бренда Апсли. За възрастни съответно: Георги Господинов, Мария Пеева, Яна Яспова, Милен Миланов и Ивелина Радионова; Дейвид Балдачи, Даниел Стийл, Самара Париш, Карън Суон и Стив Бери.

 В библиотеката ни се изготвят и представят презентации за събития и празници от светския и църковен календар, т.напр. „Бабинден – Традиции през погледа на децата”; Трифон Зарезан, Свети Валентин – „Бит и традиции в различни култури”; 1 ноември „Малко известни жени будителки”. За всички празници и годишнини на български писатели и възрожденци във фоайето на читалището се организират кътове и изложби.

 Нашата библиотека продължи работата си по Проекта на Българската библиотечно-информационна асоциация /ББИА/ **„Стимулиране на четенето в ранна детска възраст в България“.** С предоставените по проекта книжки и книги игри, най-вече с образователен характер работата с деца от 3 до 6 годишна възраст е приятно занимание и развлекателно за тях и това бе приложено най-вече през лятото от началото на месец юли до края на август в понеделник, сряда и петък – Лятна читалня /**„Забавно лято в библиотеката“/**

 Деца от всяка възраст посещаваха лятната читалня в читалището ни. Заниманията са с книги /четене, писане, смятане/, художествено творчество /рисуване, апликиране и изработване на предмети/, както и прожекция на филми на мултимедия. Бяха представяни презентации и занимания по различни теми по природознание, естествени науки и запознаване с родния край. Между развлеченията много от децата станаха и читатели на библиотеката, което всъщност е една от задачите ни „връщане към книгата”.

 Библиотеката ни всяка година се посещава организирано от най-малките ученици от училищата ни, където децата се запознават с предоставените им възможности и много от тях веднага стават читатели.

 И през миналата година библиотеката ни получи дарения /книги/, като част от тях остават във фонда на нашата библиотека, а другите се предлагат на библиотеките ни в общината.

 Така също в информационен отдел на читалището ни се извършва методическа помощ на читалища от общината, при попълване и изпращане на инфокарти и др. документи.

  **Библиотеката към НЧ „Развитие 1882“ кандидатства, бе одобрена и през 2023 г. по Програма „*Българските библиотеки – съвременни центрове за четене и информираност 2023 г.“*/МК/ на стойност 2999,71 лева/ 186 бр. –** книги от съвременни и класически български и чуждестранни автори/**.** Библиотеката ни обнови фонда си, като по този начин поддържа и предизвиква интерес на много читатели.

 **Мероприятия през годината**

 **За 150 годишнината** от обесването на Васил Левски във фоайето бе организирана изложба за Апостола, а в навечерието на честването на 17 февруари в салона на читалището ни бе проведен тържествен концерт с ученици от училища , деца от детските градини в града ни и колективите на читалището ни.

 **На 3 март по случай националния ни празник** също в читалището ни бе проведен тържествен концерт с участието на ВГ”Водолей”, Клуб за народни хора ”Зорница” към НЧ”Развитие 1882” и деца от училищата и детските градини. Във фоайето на читалището бе организирана кът – витрина по случай празника.

 **На 7 март** в салона на НЧ”Развитие 1882” бе представен празничен концерт по случай 8 март Международен ден на жената с участието на певците Деница Янкова и Веско Василев и Детски танцов състав „Зорница” към читалището ни.

 **На 31 март 2023 в читалището ни** бе организирано пътуващо кино с прожекции на детска анимация и най-новите български и чуждестранни филми.

 **На 8 април 2023 прекрасните ни Лазарки** на самия Лазаровден сутринта, пременени в нови и чисти носии, закичени с венци и свежи китки по главите, тръгнаха в квартал Злати дол, което си е очаквано събитие за хората в този ден от много години организирано от читалището ни. През цялото време те пеят празнични обредни песни, като изпълняват и своя ритуален танц, наричан най-често "боенек". Стопанката кара лазарките да подскачат високо и да потропват с крака, за да растат високо посевите и да се плодят домашните животни. После тя дарява девойките с яйца и лакомства, които те събираха в кошнички. Прекрасните момичета бяха много топло и радостно посрещнати в много домове в квартала.

  **На Великденската изложба**, организирана от общината, читалището ни за поредна година се представи с традиционните символи характерни за християнския празник – писани яйца, баници, икони и други.

 **На 20-21 април** библиотеката ни участва в Национална кръгла маса „Библиотеката – Пресечна точка на наследство и бъдеще” проведена в Регионална библиотека „Хр. Смирненски” гр. Хасково. Галя Кунчева /библиотекар специалист в читалището ни/ представи Доклад на тема – „Библиотеката към НЧ „Развитие 1882” преди и сега”.

 **На 9-10 май библиотеката ни** участва на НАЦИОНАЛНА НАУЧНА КОНФЕРЕНЦИЯ С МЕЖДУНАРОДНО УЧАСТИЕ „Мястото, ролята и значението на библиотеките в развитието на обществото” проведена в Градска библиотека „Пеньо Пенев” гр. Димитровград. Конференцията се организира в чест на 70 – годишнината на Градската библиотека под патронажа на кмета на община Димитровград г-н Иво Димов и в рамките на XVII Национална библиотечна седмица „Устойчиви библиотеки за устойчиво развитие”. Ние представихме горе споменатия Доклад. В онлайн включване участваха колеги от библиотеките – Порнайнен, Финландия; Р Сърбия, Димитровград и гр. Кутина, Р Хърватия. Лектори бяха и директори на университетски библиотеки от страната ни, директора на ББИА, както и от Фондация „Глобални библиотеки –България”.

 **На 24 май** на общоградското тържество нашето читалище бе представено от ДТС „Зорница” и КНХ „Зорница” към читалището ни. Малки и големи танцьори създадоха настроение на присъстващите.

 **На 7 и 8 юни ученици** то 4 клас на СУ „Св. Климент Охридски” бяха гости на библиотеката ни, бяха запознати с организация на работата в библиотекат, четоха книги, рисуваха и се забавляваха. Много от тях станаха и нови читатели на библиотеката ни.

 **На 24 юни** библиотекарите ни бяха на гости на децата в ЦОП, представиха на децата презентацията „ Еньов ден – 24 юни. Раждането на Йоан Кръстител”, така също занесоха книги от библиотеката и запознаха децата с билките в страната ни.

 **На 13 септември във фоайето на читалището** открихме самостоятелна изложба – базар „Предмети, декорирани с декупажна техника” на съгражданката ни Катя Славова. Изложбата предизвика голям интерес сред съгражданите ни. Самата Катя сподели за живота си, как е започнала да изработва и в какво се състои самата техника – декупаж.

 **На 6 октомври в читалището ни** се проведе XVII подред Национален Фолклорен Събор „Златна есен в Симеоновград” организиран от Община Симеоновград и НЧ”Развитие 1882” под патронажа на кмета на Общината ни г-жа Милена Рангелова. За поредна година имаше много участници различни населени места от страната ни.

 **На 31 октомври в** навечерието на 1 ноември – Ден на народните будители в информационен отдел на библиотеката ни с деца на различна възраст се състоя „Малки съвременни будители”. Библиотекарите изнесоха презентация „Пробуждането на българите”, запознаха децата и с много детски енциклопедии по темата.

 **На 13-14 ноември** библиотеката ни се включи в Национален форум „Партньорство за устойчивост”, „Толерантна среда” за 10 години Фондация „Глобални библиотеки България” 13-14.11.2023 г. гр. София. На форума се от беляза, че в мрежата на проекта са 260 общини, 1080 библиотеки в 911 населени места в страната ни. Нашата библиотека е от първите цялостно финансирани от самото начало на програмата.

 **На 20 ноември**  с учениците от 3 клас от СУ "СВ. Климент Охридски" с класен ръководител Милена Георгиева и възпитател Яница Иванова се запознахме с историята и традициите, свързани с църковния празник Въведение Богородично /”Ден на християнското семейство”/. Заедно се помолихме за здраве, разбирателство и уют във всяко семейство. Учениците ни поздравиха с песен, посветена на семейството и накрая всеки един от тях чете откъс от книжка с приказки.

 **А на 21 ноември с** децата от ЦОП и техни ръководители отбелязахме отново „Ден на християнското семейство” с презентация и децата ни представиха песни и стихотворения във връзка с празника.

 **На 22 ноември** читалището ни участва в работна среща в областна администрация гр. Хасково „Читалищата идеи за бъдещето” организирана от областния управител г-жа Гинка Райчева, Съюз на народните читалища и читалищни дейци.

 **За зимния празничен цикъл** – Варвара, Сава, Никулден, Игнажден и Коледа във фоайето на читалището ни бе организирана голяма изложба представяща характерните за тези християнски празници бит и култура.

На 19 декември бе организирано коледно тържество с децата от ДТС „Зорница” с много песни, викторина, томбола и танци.

На 23 декември с децата от ЦОП и ръководителите им Милена Ганева и Валентина Иванова направихме празник с презентация за празниците Бъдни вечер, Коледа и Нова година. Подарихме на децата играчки за коледната им елха, а те ни подариха изработени играчки за елхата на читалището.

 **Всички** мероприятия на закрито от всякакъв характер в община Симеоновград се провеждат в НЧ”Развитие 1882” Симеоновград.

**Художествените ни колективи през 2023 година:** ДТС”Зорница” с хореограф и ръководител Милена Георгиева; КНХ ”Зорница” с хореограф и ръководител Живко Каменски и ВГ „Водолей” с ръководител Руси Стайков получиха награди от участия в Национални, Регионални и Международни фестивали.

 **ДТС „Зорница”** бяха наградени със златен медал на „VII Фолклорен Фестивал на Сусама” 1-2 юли провеждан в с.Доситеево, общ. Харманли, НЧ ”Архимандрит Доситей – 1908”.

На XI Национален Събор „По стъпките на Света Богородица” децата бяха наградени с Диплом – сребърен медал, провеждан на 12-13 август 2023 организатори община Димитровград, кметство с.Добрич и НЧ „Пробуда 1926” с. Добрич.

На VI Фолклорен фестивал на клубове за народни танци „С хоро на гроздобер” – 16.09.2023 Община Минерални бани и Фолклорен клуб „Славяни” ДТС „Зорница” получиха награда – „Млади таланти”. Там Децата се включиха и в изработването на предмети в така наречените „работилници на занаяти” организирани със специалисти от организаторите.

 С ГРАМОТА танцови състави I - място и парична награда ДТС ”Зорница” бяха наградени на XVII Национален Фолклорен Събор „Златна есен” Симеоновград 2023” 6.10.2023 година.

 ДТС „Зорница” участва по покана на общината ни в концерта за Традиционния есенен панаир на 7.10.2023 година.

 **КНХ „Зорница”** получиха I – място на „VII Фолклорен Фестивал на Сусама” 1-2 юли провеждан в с.Доситеево, общ. Харманли, НЧ ”Архимандрит Доситей – 1908”.

На 8.07.2023 КНХ „Зорница” получиха награда от участието си в „Празник на плодородието” провеждан в с. Бисер, общ. Харманли.

С ГАМОТА – III място за „Добро изпълнение на народен танц от клуб над 16 години” КНХ „Зорница” бяха наградени на Народен събор „Света Троица” 3-4 юни 2023 г., организатори община Тополовград, Сливенска Митрополия и НЧ „Св.Св. Кирил и Методий – 1894”.

 **ВГ „Водолей”** бе награждавана през 2023 година**:**

ГРАМОТА за успешно представяне в XXX НАЦИОНАЛЕН ФОЛКЛОРЕН ФЕСТИВАЛ „ЯНКО ПЕТРОВ”, гр. Гълъбово 13-14 май 2023.

 На XXII Национален Конкурс - Фестивал на старата градска песен и шлагер „С ПЕСНИТЕ НА АРИ” в категория Авторска песен в стила на старата градска песен,гр. Хасково 11 юни 2023.

 ВГ ”ВОДОЛЕЙ” бе удостоена със Сребърен медал на „VII Фолклорен Фестивал на Сусама” 1-2 юли провеждан в с.Доситеево, общ. Харманли, НЧ ”Архимандрит Доситей – 1908”.

 На V Фолклорен фестивал „Св. Пророк Илия”, 29 юли с.Поляново, общ. Харманли – присъдена ГРАМОТА ЗА ОТЛИЧНО ПРЕДСТАВЯНЕ.

 На XI Национален Събор „По стъпките на Света Богородица” ВГ „Водолей” бе награден с Диплом – Сребърен медал, провеждан на 12-13 август 2023 организатори община Димитровград, кметство с.Добрич и НЧ „Пробуда 1926” с. Добрич.

 ЦЕЛИЯТ ЕКИП НА НЧ „РАЗВИТИЕ 1882” СИМЕОНОВГРАД ПРАВИ ВСИЧКО, ЗА ДА СЪХРАНИ И ПОДДЪРЖА ДУХА НА ПЪРВОСЪЗДАТЕЛИТЕ МУ .

 Настоящия Отчет е гласуван от Настоятелството на НЧ “Развитие 1882“ с РЕШЕНИЕ на заседание с Протокол № 192/ 18.03.2024 година.